
46 DR 30.11.2009 

 
Sehubungan dengan itu, pihak kementerian dengan kerjasama daripada 

Persatuan Pengguna Pulau Pinang dan disokong oleh Kementerian Kesihatan akan 
melancarkan kempen kesedaran mengenai bahaya pengambilan gula iaitu Kempen 
Kurangkan Pengambilan Gula pada 1 Disember 2009. Jadi saya amat berharaplah supaya 
kempen kita akan mendapat sokongan daripada Ahli-ahli Yang Berhormat sekalian.  

 Yang Berhormat Telok Intan mengemukakan juga mengenai masalah pemaju 
perumahan yang tidak memulangkan deposit. Untuk makluman Yang Berhormat, masalah 
pemaju perumahan terletak di bawah bidang kuasa Kementerian Perumahan dan Kerajaan 
Tempatan dan tuntutan perlu dimajukan kepada Tribunal Tuntutan Pembeli Rumah. Yang 
Berhormat Balik Pulau, mengutarakan sejauh mana ilmu kepenggunaan... 

Tuan M. Manogaran [Telok Intan]: Penjelasan. 

Dato' Sri Ismail Sabri bin Yaakob: Ya, ya. 

Tuan M. Manogaran [Telok Intan]: Terima kasih Yang Berhormat Menteri dan 
Tuan Pengerusi. Soalan saya atau penjelasan yang saya perlukan bukan mengenai 
deposit, tetapi award yang diberikan oleh Tribunal Tuntutan Pembeli Rumah. Apabila 
tribunal itu memberi award bagi pihak yang menuntut, ada pemaju yang tidak menghormati 
award itu dan membuat pembayaran, sebaliknya mereka ingkar dan enggan membuat 
bayaran. Apakah tindakan kementerian dari sudut hak-hak pengguna terhadap pemaju-
pemaju tersebut? 

Dato' Sri Ismail Sabri bin Yaakob: Seperti yang saya sebutkan bahawa 
Kementerian Perumahan dan Kerajaan Tempatan mempunyai tribunal khas mereka 
mengenai perumahan. Bagi pihak Tribunal Tuntutan Pengguna, TTPM ini hanya boleh 
mendengar kes yang berhubung dengan tuntutan kembali deposit wang tempahan ataupun 
ansuran bayaran pendahuluan untuk membeli rumah, itu sahaja. Isu yang lain semuanya di 
bawah Tribunal Perumahan di bawah Kementerian Perumahan Tempatan.  

Yang Berhormat Balik Pulau bertanya sejauh mana kesedaran kepenggunaan 
terhadap rakyat Malaysia. Untuk makluman semua, berdasarkan kajian profil pengguna 
yang dijalankan pada tahun 2009, tahap kesedaran pengguna di Malaysia adalah pada 
kadar 58 peratus. Tahap kesedaran kepenggunaan bagi penduduk di bandar adalah 61.3 
peratus, manakala di luar bandar adalah sebanyak 57.41 peratus.  

Yang Berhormat Bakri membangkitkan isu mengenai SMS, Yang Berhormat Bakri 
membangkitkan isu sama ada kementerian bercadang untuk memasukan perkhidmatan 
kesihatan sebagai perkara yang boleh diambil tindakan oleh KPDNKK. Pada dasarnya Akta 
Perlindungan Pengguna 1999 mengecualikan pemakaian akta ini terhadap perkara-perkara 
yang melibatkan ahli profesional atau perkhidmatan barang jagaan kesihatan di bawah 
seksyen 2 dan 19. Okey Yang Berhormat Bakri? Tentang kesihatan kita tidak boleh, itu di 
bawah Kementerian Kesihatan. Untuk ahli profesional pun misalnya peguam dan 
sebagainya mereka mempunyai akta mereka sendiri, dengan itu tidak  terletak di bawah 
kementerian ini. 

■1520 

Yang Berhormat Sungai Siput membangkitkan isu mengenai penipuan syarikat 
insurans. Saya ingin memaklumkan bahawa isu yang berkaitan dengan insurans terletak di 
bawah bidang kuasa Bank Negara Malaysia iaitu juga tidak terletak di bawah ini.  

Yang Berhormat Kuala Krai mencadangkan supaya semua pasar raya tidak 
membekalkan beg plastik kepada pengguna. Untuk makluman sebelum ini kementerian 
pernah melaksanakan kempen mengurangkan beg plastik dengan kerjasama sebuah pasar 
raya pada tahun 2008. Baru-baru ini juga sebuah pasar raya lagi di Malaysia juga 
menjalankan kempen yang sama.  

Yang Berhormat Pasir Salak, Yang Berhormat Parit Sulong dan Yang Berhormat 
Petaling Jaya Selatan telah membangkitkan mengenai isu yang berkaitan dengan francais 
di Malaysia. Untuk makluman Dewan, perancangan kementerian adalah untuk melahirkan 
1,000 franchisee dan 100 franchisor bagi RMK-9 ini. Sehingga 6 Oktober 2009 sebanyak 
388 sistem francais berbagai-bagai sektor telah pun didaftarkan di bawah Akta Francais 
1998. Manakala 3,698 franchisee telah dilahirkan dari franchisor tersebut.  



Sehubungan dengan itu, pihak kementerian dengan kerjasama daripada. Persatuan Pengguna Pulau Pinang dan disokong oleh Kementerian Kesihatan akan melancarkan kempen kesedaran mengenai bahaya pengambilan gula iaitu Kempen Kurangkan Pengambilan Gula pada 1 Disember 2009. Jadi saya amat berharaplah supaya kempen kita akan mendapat sokongan daripada Ahli-ahli Yang Berhormat sekalian. Yang Berhormat Telok Intan mengemukakan juga mengenai masalah pemaju perumahan yang tidak memulangkan deposit. Untuk makluman Yang Berhormat, masalah pemaju perumahan terletak di bawah bidang kuasa Kementerian Perumahan dan Kerajaan Tempatan dan tuntutan perlu dimajukan kepada Tribunal Tuntutan Pembeli Rumah. Yang Berhormat Balik Pulau, mengutarakan sejauh mana ilmu kepenggunaan... Tuan M. Manogaran [Telok Intan]: Penjelasan. Dato' Sri Ismail Sabri bin Yaakob: Ya, ya. Tuan M. Manogaran [Telok Intan]: Terima kasih Yang Berhormat Menteri dan Tuan Pengerusi. Soalan saya atau penjelasan yang saya perlukan bukan mengenai deposit, tetapi award yang diberikan oleh Tribunal Tuntutan Pembeli Rumah. Apabila tribunal itu memberi award bagi pihak yang menuntut, ada pemaju yang tidak menghormati award itu dan membuat pembayaran, sebaliknya mereka ingkar dan enggan membuat bayaran. Apakah tindakan kementerian dari sudut hak-hak pengguna terhadap pemaju- pemaju tersebut?. Dato' Sri Ismail Sabri bin Yaakob: Seperti yang saya sebutkan bahawa Kementerian Perumahan dan Kerajaan Tempatan mempunyai tribunal khas mereka mengenai perumahan. Bagi pihak Tribunal Tuntutan Pengguna, TTPM ini hanya boleh mendengar kes yang berhubung dengan tuntutan kembali deposit wang tempahan ataupun ansuran bayaran pendahuluan untuk membeli rumah, itu sahaja. Isu yang lain semuanya di bawah Tribunal Perumahan di bawah Kementerian Perumahan Tempatan. Yang Berhormat Balik Pulau bertanya sejauh mana kesedaran kepenggunaan terhadap rakyat Malaysia. Untuk makluman semua, berdasarkan kajian profil pengguna yang dijalankan pada tahun 2009, tahap kesedaran pengguna di Malaysia adalah pada kadar 58 peratus. Tahap kesedaran kepenggunaan bagi penduduk di bandar adalah 61.3 peratus, manakala di luar bandar adalah sebanyak 57.41 peratus. Yang Berhormat Bakri membangkitkan isu mengenai SMS, Yang Berhormat Bakri membangkitkan isu sama ada kementerian bercadang untuk memasukan perkhidmatan kesihatan sebagai perkara yang boleh diambil tindakan oleh KPDNKK. Pada dasarnya Akta Perlindungan Pengguna 1999 mengecualikan pemakaian akta ini terhadap perkara-perkara yang melibatkan ahli profesional atau perkhidmatan barang jagaan kesihatan di bawah seksyen 2 dan 19. Okey Yang Berhormat Bakri? Tentang kesihatan kita tidak boleh, itu di bawah Kementerian Kesihatan. Untuk ahli profesional pun misalnya peguam dan sebagainya mereka mempunyai akta mereka sendiri, dengan itu tidak terletak di bawah kementerian ini. #1520. Yang Berhormat Sungai Siput membangkitkan isu mengenai penipuan syarikat insurans. Saya ingin memaklumkan bahawa isu yang berkaitan dengan insurans terletak di bawah bidang kuasa Bank Negara Malaysia iaitu juga tidak terletak di bawah ini. Yang Berhormat Kuala Krai mencadangkan supaya semua pasar raya tidak membekalkan beg plastik kepada pengguna. Untuk makluman sebelum ini kementerian pernah melaksanakan kempen mengurangkan beg plastik dengan kerjasama sebuah pasar raya pada tahun 2008. Baru-baru ini juga sebuah pasar raya lagi di Malaysia juga menjalankan kempen yang sama. Yang Berhormat Pasir Salak, Yang Berhormat Parit Sulong dan Yang Berhormat Petaling Jaya Selatan telah membangkitkan mengenai isu yang berkaitan dengan francais di Malaysia. Untuk makluman Dewan, perancangan kementerian adalah untuk melahirkan 1,000 franchisee dan 100 franchisor bagi RMK-9 ini. Sehingga 6 Oktober 2009 sebanyak 388 sistem francais berbagai-bagai sektor telah pun didaftarkan di bawah Akta Francais 1998. Manakala 3,698 franchisee telah dilahirkan dari franchisor tersebut.